पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को 93 मरीजों के ठीक होने के बाद उन्हें होम आइसोलेशन से डिस्चार्ज कर दिया गया। इन लोगों ने कोरोना को हराकर अपनी अपने जीवन की जंग जीत ली है। वहीं दूसरी ओर 188 नए कोरोना पॉजिटिव मरीज भी निकले हैं। इनमें सबसे अधिक 98 मरीज विदिशा के ही हैं। इसके अलावा नटेरन में 3, सिरोंज में 34, कुरवाई में 4, बासौदा में 40, लटेरी में 5, ग्यारसपुर में 4 नए मरीज संक्रमित पाए गए हैं। सीएमएचओ डा.केएस अहिरवार द्वारा जारी हेल्थ बुलेटिन के अनुसार पूरे जिले में अब कोरोना पॉजिटिव मरीजों की संख्या बढ़कर 10074 तक पहुंच गई है। इसमें से 8856 कोरोना पॉजिटिव मरीज अब तक स्वस्थ होकर अपने घरों को लौट चुके हैं।
1077 मरीज अब भी संक्रमित
जिले में अभी भी 1077 एक्टिव केस बने हुए हैं। अभी 780 मरीजों को होम आइसोलेशन में रखा गया है। 93 मरीजों को एक दिन में डिस्चार्ज कर दिया गया है। बुधवार को फीवर क्लीनिक में 698 मरीजों का इलाज किया गया। मेडिकल कालेज में 100 से अधिक एक्टिव मरीजों का इलाज किया जा रहा है। 120 मरीजों का इलाज स्टेप डाउन में भर्ती करके किया जा रहा है। अब तक 129845 मरीजों के सेंपल जांच के लिए भेजे गए हैं। इसमें से 118286 मरीजों की रिपोर्ट निगेटिव आ चुकी है। 1291 मरीजों के सेंपल रिजेक्ट हो चुके हैं। 912 मरीजों 188 नए मरीज पॉजिटिव निकले हैं। 159916 लोगों को अब तक वैक्सीन लगाई जा चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn